Michelle Trachtenbergová

Michelle Trachtenbergová (neprechýlene Michelle Christine Trachtenberg; * 11. október 1985, New York, New York, USA – † 26. február 2025, New York) bola americká herečka, známa z filmov ako Špiónka Harriet (1996), Inšpektor Gadget (1999), Eurotrip (2004),  Denník ľadovej princeznej (2005), Čierne Vianoce (2006), Znovu 17 (2009), Sister Cities (2016) a televíznych seriálov Buffy, premožiteľka upírov (19972003), Gossip Girl (20072012), Mercy (20092010).

 Detstvo a mladosť 

Trachtenbergová sa narodila v New Yorku a bola židovského pôvodu. Jej otec pochádza z Nemecka a matka z Ruska. Jej starí rodičia bývajú v Izraeli. Mala staršiu sestru Irene. Trachtenbergová hovorila plynule po rusky.
vľavo|náhľad|Trachtenbergová v roku 1995, počas natáčania televízneho seriálu The Adventures of Pete & Pete.

 Kariéra 

Trachtenbergová sa v televízii objavila už ako trojročná, v reklame na prací prostriedok Wisk. Neskôr sa objavila vo viacerých reklamách. Ďalej hosťovala vo viacerých televíznych seriáloch. Jej prelomová rola prišla v roku 1996, vo filme Špiónka Harriet.

Účinkovala aj v krátkodobom televíznom seriáli Meego, ktorý jej vyniesol cenu Young Artist Award. V roku 1999 hrala vo filme Inšpektor Gadget.

V roku 2000 získala rolu Dawn Summers vo televíznom seriáli Buffy, premožiteľka upírov, pričom v televíznom seriáli účinkovala až do jeho konca, v roku 2003. 

V roku 2004 hrala po boku hercov ako Joseph Gordon-Levitt a  Elisabeth Shue vo filme Tajomná pokožka. V rovnakom roku si zahrala aj vo filme Eurotrip. Menšiu úlohu získala aj v televíznom seriáli Six Feet Under.

V roku 2005 hrala vo filme Denník ľadovej princeznej od spoločnosti Walt Disney Pictures. O rok neskôr, sa pripojila k hereckému obsadeniu filmu Čierne Vianoce, kde hrala po boku Katie Cassidy, Mary Elizabeth Winstead a Lacey Chabert.

Od roku 2007 do roku 2012 účinkovala v televíznom seriáli Gossip Girl, kde stvárnila zápornú postavu menom Georgina Sparks. Postavu Georginy Sparks si zopakovala aj v rokoch 2021 a 2023, v rovnomennom seriáli, no s iným hereckým obsadením. V roku 2009 sa pripojila k hereckému obsadeniu televízneho seriálu Mercy. V rovnakom roku si zahrala aj vo filme Znovu 17, kde hrala po boku hercov ako Matthew Perry, Zac Efron a Leslie Mann.

V roku 2011 hrala po boku Anny Faris a Teresy Palmer vo filme Noc je ešte mladá. V roku 2013 hrala v televíznom filme Vražda prezidenta Kennedyho.

Od roku 2006 do roku 2018 príležitostne dabovala v televíznom seriáli Robot Chicken a v roku 2018 v televíznom seriáli Human Kind Of.

 Súkromný život 
V rokoch 2004 až 2006 bola vo vzťahu s kanadským hercom Shawnom Ashmoreom. Do svojej náhlej smrti, bola Trachtenbergová vo vzťahu so svojím agentom Jayom Cohenom, s ktorým tvorila pár päť rokov.

 Úmrtie 

Začiatkom roku 2024 Trachtenbergová reagovala na obavy fanúšikov ohľadom svojho zdravotného stavu po tom, čo si viacerí všimli jej výrazné chudnutie a príznaky žltačky. Na sociálnych sieťach ich uistila, že je „šťastná a zdravá“. V tom istom roku však podstúpila transplantáciu pečene.

Ráno 26. februára 2025 bola Trachtenbergová nájdená svojou matkou, vo svojom byte v New Yorku v bezvedomí a nereagujúca. Záchranári po príchode konštatovali jej úmrtie. Mala 39 rokov. Úrady uviedli, že okolnosti jej smrti neboli považované za podozrivé. Podľa zdroja pre magazín People bola Trachtenbergová v poslednom roku života „naozaj vážne chorá a bola vo svojom okruhu otvorená o tom, ako veľmi trpí“.

Rodina, ktorá je židovského vierovyznania, si neželala pitvu z náboženských dôvodov. Keďže neexistovalo podozrenie na cudzie zavinenie, úrad koronera im vyhovel. Spočiatku bola príčina a spôsob smrti označená ako neurčené, no v apríli telo medicínskeho vyšetrovateľa v New Yorku potvrdilo, že Trachtenbergová zomrela na komplikácie cukrovky, ktorá sa niekedy objavuje ako následok po transplantácii orgánu.

 Iné projekty 

 Externé odkazy 



 Zdroj 

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Televízne herečky USA mydlových opier
Kategória:Detskí herci
Kategória:Osobnosti USA nemeckého pôvodu
Kategória:Osobnosti USA ruského pôvodu
Kategória:Osobnosti USA židovského pôvodu
Kategória:Osobnosti z New Yorku